**Kiuas** on suomalainen vuosina 2000–2013 toiminut ja jälleen vuodesta 2021 alkaen aktivoitunut metalliyhtye. Yhtyeen musiikissa on vaikutteita heavy metalista, power metalista sekä extreme metalin eri tyyleistä. Joissakin kappaleissa on kuultavissa vaikutteita myös progressiivisesta metallista. Yhtyeen sanoituksissa on folk metal -henkisiä vaikutteita suomalaisesta mytologiasta.

Historia
--------

Kiuas perustettiin, kun neljä alkuperäistä jäsentä (Mikko Salovaara, Markku Näreneva, Teemu Tuominen ja Atte Tanskanen) löysivät uuden laulusolistin Ilja Jalkasen. Kiukaan tulevat kappaleet alkoivat saada muotoaan kesällä 2000.

Ensimmäinen omakustanne-EP *Discipline of Steel* äänitettiin tammikuussa 2002 Studio Tauossa. Syksyn 2002 aikana Kiukaan musiikkityyli löysi suuntansa ja seuraavan EP:n äänitys saattoi alkaa.

*Born Under the Northern Lights* -EP julkaistiin helmikuussa 2003. Kiuas oli kymmenen semifinalistin joukossa Noisen järjestämässä Young Metal Gods 2003 -kilpailussa. Kesällä 2003 Kiuas solmi maailmanlaajuisen levytyssopimuksen englantilaisen Rage of Achillesin kanssa.

Kiuaksen ensimmäinen virallinen julkaisu, neljän kappaleen MCD *Winter in June*, äänitettiin Studio Tauossa ja masteroitiin Finnvoxilla. Mini-CD julkaistiin maailmanlaajuisesti 29. maaliskuuta 2004. Rage of Achilles purki levytyssopimuksen. Kiuas aloitti uuden täyspitkän albumin äänitykset, vaikka julkaisijasta ei ollut tietoa.

Syyskuussa 2004 Kiuas solmi levytyssopimuksen Spinefarm Recordsin kanssa. Debyyttialbumi *The Spirit of Ukko* äänitettiin myös Studio Tauossa. Albumi miksattiin Sonic Pumpilla Nino Laurennen johdolla ja sen masteroi Mika Jussila Finnvoxilla.

Vuonna 2006 julkaistiin yhtyeen toinen albumi, *Reformation*.

Kiuas julkaisi kolmannen albuminsa *The New Dark Age*n 13. maaliskuuta 2008. Levyn ensimmäinen single *Of Sacrifice, Loss and Reward* oli ensimmäisellä listaviikollaan Suomen virallisella singlelistalla ykkössijalla. Levy kokonaisuudessaan oli avausviikollaan Suomen virallisen albumilistan kymmenes.

Kiuas kiersi 18.–27. syyskuuta 2008 Isoa-Britanniaa Firewindin lämppärinä.

### Laulajanvaihdos ja lopettaminen

27. lokakuuta 2010 yhtyeen nettisivuilla ilmoitettiin laulaja Ilja Jalkasen eroavan yhtyeestä.

29.-31.9.2010 keikoilla Jalkasen korvasi Asim Searah, ja tämän ilmoitettiin olevan virallisesti Kiukaan uusi laulaja Helsingin Nosturissa 15.1.2011. 
Kiuas kiersi Isoa-Britanniaa Turisaksen kanssa loka-marraskuussa 2011 ilman uutta laulajaansa, jolloin Salovaara lauloi hänen puolestaan.

Elokuussa 2013 Kiuas julkaisi kotisivuillaan tiedotteen, että Kiuas on tullut tiensä päähän. Yhtyeen päätöskonsertti pidettiin Helsingin Nosturissa 18.10.2013. jossa mukana olivat kaikki Kiukaassa vuosien aikana vaikuttaneet jäsenet.

### Paluu alkuperäisellä kokoonpanolla

Vuoden 2020 mittaan yhtye julkaisi uusia videoita esiintymisistään, juhlistaen 20 vuoden takaista perustamistaan.

24. helmikuuta 2021 yhtye ilmoitti tekevänsä paluun keikkalavoille alkuperäisellä kokoonpanolla kahden festivaaliesiintymisen merkeissä. Vuodelle 2022 on suunniteltu varsinainen paluukiertue.

Kokoonpano
----------

Vasemmalta: Teemu Tuominen, Asim Searah ja Mikko Salovaara
* Ilja Jalkanen – laulu
* Mikko Salovaara – kitarat
* Atte Tanskanen – koskettimet
* Markku Näreneva – rummut
* Teemu Tuominen – basso

### Entiset jäsenet

* Asim Searah – laulu
* Rainer Tuomikanto – rummut
* Jari Pailamo – koskettimet

Diskografia
-----------

Studioalbumit
* *The Spirit of Ukko*  (2005, Spinefarm Records)
* *Reformation*  (2006, Spinefarm)
* *The New Dark Age*  (2008, Spinefarm)
* *Lustdriven*  (2010, Spinefarm)

**EP:t**

* *Winter in June*  (2004, Rage of Achilles)
* *Kiuas War Anthems*  (2008, Spinefarm)
* *Sailing Ships*  (2009, Spinefarm)
* Samooja: Pyhiinvaellus (2024)

Singlet
* *Of Sacrifice, Loss and Reward*  (2008, Spinefarm)
* *Race with the Falcons*  (2006, Spinefarm)

Demot
* *Discipline of Steel*  (2002)
* *Born Under the Northern Lights*  (2003)

### Vierailut

* *Getcha Pull: A Tribute to Dimebag Darrell*  (2010, kappale "This Love")

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kiuas (yhtye)**.
* Kiuasband.com - Kiukaan virallinen kotisivu
* Kiuas Meteli.netissä
* Kiuas Encyclopaedia Metallumissa (englanniksi)
* Kiuas (yhtye) Last.fm:ssä (englanniksi)

Kiuas

| 
* Mikko Salovaara
* Rainer Tuomikanto
* Jari Pailamo
* Teemu Tuominen

 |
| --- |
| 
* Ilja Jalkanen
* Asim Searah
* Atte Tanskanen
* Markku Näreneva

 |

|  |  |
| --- | --- |
| Studioalbumit | 
* The Spirit of Ukko
* Reformation
* The New Dark Age
* Lustdriven

 |
| EP:t | 
* Winter in June
* Kiuas War Anthems
* Sailing Ships

 |
| Singlet | 
* "Race with the Falcons"
* "Of Sacrifice, Loss and Reward"

 |



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Taiteenala | 
* MusicBrainz

 |

 |


1. ↑  Kiuas *www.facebook.com*. Viitattu 12.3.2021.
2. ↑  Metalliluolan toimitus, Pete Alander, Metalliluolan toimitus ja Pete Alander: Kiuas julkaisee uuden EP:n "Samooja: Pyhiinvaellus" *Metalliluola*.  16.2.2024. Viitattu 18.2.2024.